আলোচনা পরে, আগে জঙ্গি ছাড়ুন : ইনু | ঢাকার সকল সংবাদ একই স্থানে, ঢাকারখবর.কম | Dhakar Khobor - www.dhakarkhobor.com
Home political_news selected রাজনীতি সংবাদ সর্বশেষ আলোচনা পরে, আগে জঙ্গি ছাড়ুন : ইনু
আলোচনা পরে, আগে জঙ্গি ছাড়ুন : ইনু
বিএনপি ও খালেদা জিয়ার উদ্দেশে জাসদ সভাপতি ও তথ্যমন্ত্রী হাসানুল হক ইনু বলেছেন, নির্বাচন ও গণতন্ত্রের প্রস্তাব নিয়ে আলোচনা পরে, আগে জামায়াত, রাজাকার ও জঙ্গি ছাড়ুন। জামায়াত, রাজাকার ও জঙ্গিদের সঙ্গে নিয়ে গণতন্ত্র মজবুত করা যায় না।
শুক্রবার সকালে কুষ্টিয়া সার্কিট হাউজে জাসদ নেতা-কর্মীদের সঙ্গে মতবিনিময় শেষে `গণতান্ত্রিক উপায়ে ইসি গঠন না হলে বিএনপি আন্দোলনে নামবে` বিএনপি মহাসচিব মির্জা ফখরুল ইসলামের এমন বক্তব্যের প্রেক্ষিতে ইনু এসব কথা বলেন।
তিনি আরো বলেন, তত্ত্বাবধায়ক সরকারের বিধান আদালত নাকচ করে দেয়ার পরে অনির্বাচিত সরকার গঠনের আর কোনো অবকাশ বাংলাদেশে নেই। বিএনপির নেতৃবৃন্দের নির্বাচনকালীন সরকার বা অনির্বাচিত অন্তর্বর্তীকালীন সরকার গঠনের প্রস্তাব মূলত নির্বাচন ভণ্ডুল করার প্রস্তাব।
এসময় কুষ্টিয়ার জেলা প্রশাসক মো. জহির রায়হান পুলিশ সুপার প্রলয় চিসিম, কেন্দ্রীয় জাসদের সাংগঠনিক সম্পাদক আব্দুল আলীম স্বপনসহ জাসদ নেতা-কর্মীরা উপস্থিত ছিলেন।